Kind (7) stom ná ongeluk wat pa eis – familie gesoek | Netwerk24
Deur Roshé Taka en Ané Van Zyl 18 Augustus 2019 12:34
Die polisie vra die publiek se hulp om 'n sewejarige meisie se familie op te spoor ná sy Vrydag saam met haar pa in 'n ongeluk op die N1 in die Kraaifonteingebied was waarin haar pa dood is.
Hulle is Vrydag omstreeks 22:00 deur 'n ander voertuig op die N1 getref, sê lt.kol. Andrè Traut, 'n polisiewoordvoerder, in 'n verklaring.
"Die pa is noodlottig beseer en sy dogtertjie is tans nie in staat om te praat nie."
Enigiemand met inligting word gevra om die polisiekantoor in Kraaifontein by 082 469 3319 of die polisie se Stop-misdaadnommer by 08600 10111 te bel.
Die bestuurder van 'n bakkie is Saterdag dood in 'n botsing by die Engen-vulstasie in Buttskopweg, Blackheath. Foto: Verskaf
* In 'n ander voorval is die bestuurder van 'n bakkie dood in 'n botsing by die Engen-vulstasie in Buttskopweg in Blackheath, Kaapstad.
Volgens Kenny Africa, Wes-Kaapse verkeershoof, het die bestuurder beheer oor die bakkie verloor en dit het byna regop met sy neus in die grond beland.
Die bakkie het 'n ander ligte motorvoertuig van agter getref. Dit is nie bekend of die insittendes beseer nie. Kliek hier vir video.